cid:image003.jpg@01D4A278.7557CA90

Republika Hrvatska

Općinski sud u Vinkovcima

Trg bana Josipa Šokčevića 17

32100 Vinkovci

Ured predsjednika

Broj: 7 Su-280/2021-5

Vinkovci, 20. kolovoza 2021.

Sukladno članku 45. Zakona o državnim službenicima (Narodne novine broj: 92/05, 140/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 01/15, 138/15, 61/17, 70/19, 98/19) i članku 2. Uredbe o raspisivanju javnog natječaja i internog oglasa u državnoj službi (Narodne novine broj: 78/17 i 89/19) uz prethodno odobrenje Ministarstva pravosuđa i uprave, KLASA: 119-02/21-04/51, URBROJ: 514-08-03-02-01/03-21-09 od 1. lipnja 2021., Općinski sud u Vinkovcima raspisuje

JAVNI NATJEČAJ

za prijam u državnu službu na neodređeno vrijeme

SUDSKA PISARNICA

1. administrativni referent-sudski zapisničar -1 (jedan) izvršitelj

Stručni uvjeti:

– srednja stručna sprema upravne, ekonomske, birotehničke struke, gimnazija ili druga četverogodišnja škola čiji je nastavni plan i program isti ili u pretežitom dijelu jednak nastavnom planu i programu škola u kojima se obrazuju kadrovi za propisane struke

– jedna godina radnog iskustva na istim ili sličnim poslovima

­ – dobro poznavanje rada na osobnom računalu (program Word i Excel)

– položen državni ispit.

URED PREDSJEDNIKA

2. računovodstveni referent – financijski knjigovođa -1 (jedan) izvršitelj

Stručni uvjeti:

– srednja stručna sprema ekonomske struke ili gimnazija

– jedna godina radnog iskustva na istim ili sličnim poslovima

­ – dobro poznavanje rada na osobnom računalu (program Word i Excel)

– položen državni ispit.

Osim navedenih uvjeta, kandidati moraju ispunjavati i opće uvjete za prijam u državnu službu, koji su propisani odredbama članka 48. Zakona o državnim službenicima.

U državnu službu ne može biti primljena osoba za čiji prijam postoje zapreke iz članka 49. Zakona o državnim službenicima.

Na natječaj se mogu prijaviti osobe oba spola.

Službenici se primaju u državnu službu uz probni rad od 3 mjeseca.

Na javni natječaj se mogu prijaviti i kandidati koji nemaju položen državni ispit odgovarajuće razine, uz obvezu polaganja državnog ispita sukladno članku 56. Zakona o državnim službenicima.

U prijavi na javni natječaj navode se osobni podaci podnositelja prijave (osobno ime, adresa stanovanja, broj telefona odnosno mobitela, po mogućnosti e-mail adresa) i naziv radnog mjesta na koje se prijavljuje.

Prijavu je potrebno vlastoručno potpisati.

Uz prijavu, kandidati/kinje su dužni priložiti:

– životopis

– dokaz o hrvatskom državljanstvu (presliku osobne iskaznice, vojne iskaznice, putovnice ili

domovnice)

– presliku svjedodžbe o traženoj stručnoj spremi

– dokaz o radnom iskustvu (elektronički zapis ili potvrda o podacima evidentiranim u

bazi podataka Hrvatskog zavoda za mirovinsko osiguranje, potvrdu poslodavca o radnom iskustvu na odgovarajućim poslovima i dr.(rješenje o rasporedu, ugovor o radu ili drugi dokaz iz kojeg je vidljivo na kojim poslovima je kandidat radio)

– presliku uvjerenja o položenom državnom ispitu, ako je kandidat/kinja položio/la državni ispit.

Isprave se prilažu u neovjerenoj preslici, a prije izbora kandidata predočit će se izvornik.

Rok za podnošenje prijava na javni natječaj je osam dana od dana objave u "Narodnim novinama."

Prijave se podnose neposredno ili poštom na adresu: Općinski sud u Vinkovcima, 32100 Vinkovci, Trg bana Josipa Šokčevića 17, s naznakom: "Prijava na javni natječaj za radno mjesto administrativni referent – sudski zapisničar" ili "Prijava na javni natječaj za radno mjesto računovodstveni referent – financijski knjigovođa".

Potpunom prijavom smatra se ona prijava koja sadrži sve podatke i priloge navedene u javnom natječaju.

Osoba koja nije podnijela pravodobnu ili potpunu prijavu ili ne ispunjava formalne uvjete iz javnog natječaja, ne smatra se kandidatom u postupku javnog natječaja, te će o tome biti pisano obaviještena.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat/kinja koji/a može ostvariti pravo prednosti kod prijma u državnu službu sukladno članku 101. Zakona o pravima hrvatskih branitelja iz Domovinskog rata i članovima njihovih obitelji (Narodne novine broj: 121/2017, 98/2019), članku 48. f. Zakona o zaštiti vojnih i civilnih invalida rata (Narodne novine broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj: 157/13, 152/14, 39/18, 32/20), i članku 22. Ustavnog zakona o pravima nacionalnih manjina (Narodne novine broj: 155/02, 47/10, 80/10 i 93/11) dužan/a se u prijavi na javni natječaj pozvati na to pravo, te ima prednost u odnosu na ostale kandidate samo pod jednakim uvjetima.

Kandidat/kinja koji/a se poziva na pravo prednosti pri zapošljavanju u skladu s člankom 101. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj, dužan/a je priložiti pored dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja <https://branitelji.gov.hr/zaposljavanje-843/843>.

Kandidat/kinja koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan/a je, pored dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Kandidat/kinja koji/a se poziva na pravo prednosti pri zapošljavanju u skladu sa člankom 22. Ustavnog zakona o pravima nacionalnih manjina uz prijavu na javni natječaj pored dokaza o ispunjavanju traženih uvjeta, nije dužan/a dokazivati svoj status pripadnika nacionalne manjine.

Izabrani/a kandidat/kinja bit će pozvan/a da u primjerenom roku, a prije donošenja rješenja o prijmu u državnu službu, dostavi uvjerenje nadležnog suda da se protiv njega ne vodi kazneni postupak, uvjerenje o zdravstvenoj sposobnosti za obavljanje poslova radnog mjesta i izvornike drugih dokaza o ispunjavanju formalnih uvjeta iz javnog natječaja, uz upozorenje da se nedostavljanje traženih isprava smatra odustankom od prijma u državnu službu.

Komisiju za provedbu javnog natječaja imenuje predsjednik suda.

Komisija utvrđuje listu kandidata prijavljenih na javni natječaj koji ispunjavaju formalne uvjete iz javnog natječaja, čije prijave su pravodobne i potpune i kandidate s te liste upućuje na testiranje i intervju.

Testiranje se sastoji od provjere znanja, sposobnosti i vještina kandidata/kinja (pisani dio testiranja) i razgovora Komisije s kandidatima (intervju).

Kandidat/kinja koji/a nije pristupio/ila testiranju više se ne smatra kandidatom/kinjom u postupku.

Javni natječaj će biti objavljen u "Narodnim novinama", na web-stranici Ministarstva pravosuđa i uprave ([mpu.gov.hr](http://www.mpu.gov.hr)) web stranici Općinskog suda u Vinkovcima (<https://sudovi.hr/hr/osvk> ), te će o njemu biti obaviještena nadležna služba za zapošljavanje.

Opis poslova i podaci o plaći radnog mjesta, sadržaj i način testiranja te pravni izvori za pripremanje kandidata za testiranje, objavit će se na web stranici Općinskog suda u Vinkovcima (<https://sudovi.hr/hr/osvk> ) istovremeno s objavom javnog natječaja.

Način testiranja te vrijeme i mjesto održavanja testiranja bit će objavljeni na web stranici Općinskog suda u Vinkovcima (<https://sudovi.hr/hr/osvk> ), najmanje pet dana prije dana određenog za testiranje.

Ako se na javni natječaj ne prijave osobe koje ispunjavaju propisane uvjete, odnosno ako prijavljeni kandidati ne zadovolje na testiranju, predsjednik suda obustaviti će postupak javnog natječaja.

O rezultatima izbora kandidati će biti obaviješteni javnom objavom rješenja o prijmu u državnu službu izabranog kandidata/kinje na web stranici Ministarstva pravosuđa i uprave ([mpu.gov.hr](http://www.mpu.gov.hr)) i web stranici Općinskog suda u Vinkovcima (<https://sudovi.hr/hr/osvk> ).

Dostava rješenja o prijmu svim kandidatima/kinjama smatra se obavljenom istekom osmog dana od dana objave na web stranici Ministarstva pravosuđa i uprave ([mpu.gov.hr](http://www.mpu.gov.hr)).

Općinski sud u Vinkovcima

|  |
| --- |
|  |

|  |
| --- |
|  |